หนูมีข้อสงสัยค่ะ พอดีหนูกินยาคุมกำเนิดแบบ21เม็ด เริ่มกินวันที่5 ก.พ ยาคุมหมดวัน25 ก.พ แล้วต้องเว้น7วัน ตอนนี้หนูเว้นมาได้5วัน ประจำเดือนหนูยังไม่มาเลยค่ะ พอซื้อที่ตรวจครรภ์มาตรวจมันขึ้นแค่ขีดเดียว แต่ทำไมประจำเดือนไม่มาค่ะ
สวัสดีค่ะ การที่ประจำเดือนยังไม่มาในช่วงที่เว้นระยะ 7 วันดังกล่าว อาจเกิดจาก1. การตั้งครรภ์ แต่หากได้ตรวจหาการตั้งครรภ์ได้อย่างถูกต้อง แล้วพบว่าขึ้นขีดเดียว ก็ไม่น่ามีการตั้งครรภ์เกิดขึ้นค่ะ2. ผลข้างเคียงจากการใช้ยาคุมกำเนิดโดยเฉพาะในยาคุมที่มีปริมาณฮอร์โมนน้อย อาจส่งผลให้ประจำเดือนขาดหายไปได้ หากทานต่อเนื่องเป็นระยะเวลานาน แต่ไม่ได้อันตรายแต่อย่างใดหากยังต้องการคุมกำเนิดอยู่ แนะนำให้ทานยาคุมกำเนิดต่อเมื่อเว้นระยะครบ 7 วันค่ะ แม้ประจำเดือนจะยังไม่มาก็ตาม แต่หากไม่มั่นใจว่าตรวจหาการตั้งครรภ์ได้อย่างถูกต้องหรือไม่ แนะนำให้ลองตรวจซ้ำอีกครั้งอีก 2-3 วันต่อมาค่ะ